cyanic-selkie/wikianc huggingface dataset:
SARS-CoV-2-ის დელტა შტამი
სიმპტომები
შეიძლება შეიცვალოს ყველაზე გავრცელებული სიმპტომები, რომლებიც ადრე ასოცირდებოდა სტანდარტულ COVID-19-თან. ინფიცირებულმა ადამიანებმა შეიძლება შეცდომით აღითქვან სიმპტომები რთულ გაციებად და ვერ გააცნობიერონ, რომ იზოლაცია სჭირდებათ. გავრცელებული სიმპტომები შეიზლება იყოს თავის ტკივილი, ყელის ტკივილი, სურდო ან ცხელება. გაერთიანებულ სამეფოში, როდესაც დელტას შტამით დაინფიცირებულებმა შეადგინეს ახალი შემთხვევების 91%, ერთმა კვლევამ აჩვენა, რომ ყველაზე ხშირად დაფიქსირებული სიმპტომები იყო: თავის ტკივილი, ყელის ტკივილი და სურდო.
პრევენცია
ჯანმო-ს არ გაუცია პრევენციული ზომები კონკრეტულად დელტას მიმართ; ველური ტიპის COVID-19-ის პრევენციისთვის რეკომენდებული არაფარმაცევტული ზომები კვლავ ეფექტური უნდა იყოს. ეს მოიცავს ხელების დაბანას, ნიღბის ტარებას, სოციალურ დისტანცირებას, პირის, ცხვირის ან თვალების შეხების თავიდან აცილებას, ცუდი ვენტილაციის მქონე ხალხმრავალი შიდა სივრცეების თავიდან აცილებას, განსაკუთრებით იქ, სადაც ადამიანები საუბრობენ, და იზოლაციას. საზოგადოებრივი ჯანდაცვის ორგანოებმა უნდა გააგრძელონ ინფიცირებული პირების მოძიება ტესტირების გამოყენებით, აკონტროლონ მათი კონტაქტები და იზოლირებულნი იყვნენ ისინი, ვისი ტესტირებაც დადებითი იყო ან იყო შეხება ჰქონდა დაავადებულ პირთან. ღონისძიების ორგანიზატორებმა უნდა შეაფასონ ნებისმიერი მასობრივი შეკრების პოტენციური რისკი და შეიმუშავონ გეგმა ამ რისკების შესამცირებლად.
ფრენსის კრიკის ინსტიტუტის მკვლევართა ჯგუფის კვლევა, რომელიც გამოქვეყნდა The Lancet-ში, აჩვენებს, რომ Pfizer-BioNTech ვაქცინით სრულად ვაქცინირებულ ადამიანებს, სავარაუდოდ, აქვთ დელტას შტამის საწინააღმდეგო გამანეიტრალებელი ანტისხეულების რაოდენობა ხუთჯერ უფრო დაბალი, ვიდრე COVID-19-ის ორიგინალი შტამის წინააღმდეგ.
2021 წლის ივნისში ინგლისის საზოგადოებრივმა ჯანმრთელობამ გამოაცხადა, რომ ჩაატარა კვლევა, რომელმაც დაადგინა, რომ ორჯერ აცრის შემდეგ, Pfizer-BioNTech ვაქცინა და AstraZeneca ვაქცინა, შესაბამისად, 96%-ითა და 92%-ით ეფექტურია ჰოსპიტალიზაციის თავიდან ასაცილებლად.
მკურნალობა
ექსპერიმენტებში ვარაუდობენ, რომ ბამლანივიმაბი შეიძლება არ იყოს ეფექტური დელტას წინააღმდეგ. საკმარისად მაღალი კონცენტრაციების დროს, კაზირივიმაბი, ეტესევიმაბი და იმდევიმაბი, როგორც ჩანს, მაინც ეფექტურია. წინასწარი ბეჭდვითი კვლევა ვარაუდობს, რომ სოტროვიმაბი ასევე შეიძლება იყოს ეფექტური დელტას წინააღმდეგ. ექიმები სინგაპურში იყენებდნენ დამატებით ჟანგბადს, რემდესივირს და კორტიკოსტეროიდებს დელტას უფრო მეტ პაციენტზე, ვიდრე წინა ვარიანტებზე.
სტატისტიკა
2021 წლის 22 ივნისისთვის ამ შტამის 4500-ზე მეტი თანმიმდევრობა იქნა აღმოჩენილი დაახლოებით 78 ქვეყანაში და 2021 წლის აგვისტოსათვის მსოფლიოში გამოლენილი იყო დელტა შტამის 200 მილიონზე მეტი შემთხვევა.
ისტორია
შტამის პირველი შემთხვევები ინდოეთის ფარგლებს გარეთ გამოვლინდა 2021 წლის თებერვლის ბოლოს, მათ შორის გაერთიანებულ სამეფოში 22 თებერვალს, შეერთებულ შტატებში 23 თებერვალს და სინგაპურში 26 თებერვალს.
სქოლიო
კატეგორია:COVID-19-ის პანდემია
Lasioglossum nigrescens
Lasioglossum nigrescens — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1907 წელს.
სქოლიო
nigrescens
ნორატ ტერ-გრიგორიანცი
ნორატ გრიგორიევიჩ ტერ-გრიგორიანცი (Նորատ Գրիգորիի Տեր-Գրիգորյանց; დ. 16 ივლისი, 1936 წელი, ვლადიკავკაზი, საბჭოთა კავშირი) — პენსიაზე გასული სომეხი გენერალ-ლეიტენანტი, რომელმაც წამყვანი როლი შეასრულა სომხეთის შეიარაღებული ძალების განვითარებაში 1992– 1995 წლებში, მათ შორის მთიანი ყარაბაღის პირველი ომის დროს.
ის იყო ავღანეთში საბჭოთა კავშირის მე-40 არმიის შტაბის უფროსი და საბჭოთა სახმელეთო ჯარების მთავარი შტაბის უფროსი მოადგილე 1991 წელს საბჭოთა კავშირის დაშლამდე. ტერ-გრიგორიანცი იყო გენერალური შტაბის უფროსი და სომხეთის მთავრობის თავდაცვის მინისტრის პირველი მოადგილე 1992– 1995 წლებში. იგი 1993 წელს სომხეთის თავდაცვის მინისტრის მოვალეობის შემსრულებელი იყო. იგი დაბრუნდა რუსეთის ფედერაციაში 1995 წელს პენსიაზე გასვლის შემდეგ და არის რუსეთის სომეხთა კავშირის გამგეობის წევრი.
საბჭოთა არმია: 1955–1991 წწ
ტერ-გრიგორიანცი საბჭოთა არმიას შეუერთდა 1957 წელს ოფიცრად და დაამთავრა ულიანოვსკის სატანკო სკოლა 1960 წელს. შემდგომში გაიარა ვისტრელის უმაღლესი ოფიცრების კურსი და დაამთავრა მოსკოვის ჯავშანსატანკო ჯარების მალინოვსკის სამხედრო აკადემია 1973 წელს. იგი სწავლობდა ვოროშილოვის გენერალური შტაბის აკადემიაში გენერალ-მაიორის სტატუსით და დაამთავრა 1980 წელს.
ტერ-გრიგორიანცი ავღანეთში იმყოფებოდა სამი წლის განმავლობაში 1980-იანი წლების დასაწყისში და დაჯილდოვდა ლენინის ორდენით გენერალ-მაიორ ვიქტორ ერმაკოვის მე-40 არმიის ავღანეთში შტაბის უფროსად მუშაობისათვის, 1982– 1983 წლებში. ტერ-გრიგორიანცი დაინიშნა სსრკ-ს სახმელეთო ჯარების მთავარი შტაბის უფროსის მოადგილედ 1983 წლის ბოლოს ავღანეთიდან დაბრუნების შემდეგ.
სომხური არმია: 1992–1995
საბჭოთა კავშირის დაშლამ 1991 წელს სომხებსა და აზერბაიჯანელებს შორის ეთნიკური კონფლიქტი, რომელიც გორბაჩოვის პერიოდში მთიანი ყარაბაღის რეგიონში განვითარდა, ახლად დამოუკიდებელ სომხურ და აზერბაიჯანულ სახელმწიფოებს შორის სრულმასშტაბიან გამოუცხადებელ ომად აქცია. სომხეთის მთავრობამ მიიწვია ტერ-გრიგორიანცი სომხეთის არმიის სარდლობის ასაღებად 1992 წელს.
ტერ-გრიგორიანცი მოგვიანებით გახდა თავდაცვის მინისტრის პირველი მოადგილე. მისი ოფიციალური პოზიცია შეიცვალა გენერალური შტაბის უფროსად, როდესაც სომხეთის არმიის მეთაურის თანამდებობა გაუქმდა მიმდინარე სამხედრო რეფორმის დროს, მაგრამ ის დარჩა მთავარ ფიგურად სომხური არმის ეფექტურ ძალად ორგანიზებაში და ქვეყნის სამხედრო დოქტრინის შემუშავებაში 1993 წლის ივნისში ტერ-გრიგორიანცმა თავდაცვის მინისტრი ვაზგენ მანუკიანი შეცვალა სამსახურებრივ თანამდებობაზე, ახალი მინისტრის დანიშვნამდე.
სქოლიო
კატეგორია:დაბადებული 16 ივლისი კატეგორია:დაბადებული 1936 კატეგორია:სამხედრო მოღვაწეები კატეგორია:სამხედრო მოღვაწეები ეროვნების მიხედვით კატეგორია:სამხედრო მოღვაწეები ისტორიული სახელმწიფოების მიხედვით კატეგორია:სამხედრო მოღვაწეები დაღუპვის მიზეზის მიხედვით კატეგორია:სამხედრო მოღვაწეები საუკუნეების მიხედვით კატეგორია:სამხედრო მოღვაწეები პერიოდის მიხედვით კატეგორია:სამხედრო მოღვაწეები ომის მიხედვით
რაიკიულის მუნიციპალიტეტი
რაიკიულის მუნიციპალიტეტი (Raikküla vald) — სასოფლო მუნიციპალიტეტი ესტონეთში, რაპლამაას მაზრაში.
რესურსები ინტერნეტში
კატეგორია:რაპლამაას მუნიციპალიტეტები
შვიდი მომაკვდინებელი ცოდვა
შვიდი სულიერად მომაკვდინებელი ცოდვა — რიგი არასასურველი მანკებისა, რომელსაც ადრეული ქრისტიანული პერიოდიდან იყენებენ ხალხის გასანათლებლად და ქრისტიანებისათვის სწორი ცხოვრების გზის საჩვენებლად. ეს შვიდი ცოდვა კი შემდეგია: მრისხანება, ანგარება, უქნარობა, ამპარტავნება, სიძვა, ნაყროვანება და შური.
კათოლიკური ეკლესია ცოდვებს ორ ნაწილად ყოფს: შესაწყნარებელი ცოდვები, რომელიც შედარებით მცირე ცოდვაა და ღმერთთან ბოლომდე არ განგაშორებს და უფრო სასტიკი ცოდვები, მომაკვდინებელი ცოდვები. თეოლოგიაში მომაკვდინებელი ცოდვები ითვლება რომ გაკარგვინებს ღვთის მადლსა და მოწყალებას და გიქადის სამუდამო სატანჯველს.
კათოლიკეებისთვის ეს შვიდი ცოდვა არ დგას ცალკე, განდგომილად, არამედ თვლიან რომ სწორედ ეს შვიდი ცოდვაა სხვა ცოდვების საწყისი. მომაკვდინებელი ცოდვა შეიძლება იყოს შესაწყნარებელი, თუმცა დამოკიდებულია გარემოებებზე.
XIV საუკუნის დასაწყისში შვიდი მომაკვდინებელი ცოდვა ევროპელი მხატვრების მთავარ თემად იქვა. თავიანთი ნაშრომებით ისინი ხელს უწყობდნენ მთელი მსოფლიოს მასშტაბით ცოდვების არსის ახსნას და გავრცელებას კათოლიკურ საზოგადოებაში. მაგალითისათვის შეიქმნა მნემონიკური სიტყვა „SALIGIA“, რომელიც დაფუძნებულია შვიდი მომაკვდინებელი ცოდვის ლათინური სახელწოდებების პირველი ასოებისგან (superbia, avaritia, luxuria, invidia, gula, ira, acedia. ).
ჩამოყალიბების პროცესი
შვიდი მომაკვდინებელი ცოდვის დღევანდელი სახით არსებობა დაკავშირებულია IV საუკუნის ქართველ ბერთან ევაგრე პონტოელთან. მან ჩამოაყალიბა „რვა მზაკვრული ფიქრი“:
ლათინურიდან ითარგმნა დასავლეთის ეკლესიის მიერ, ძირითადად იოანე კასიანის მიერ, და შემდგომ გახდა ღვთისმოსაობისაკენ მიმავალი გზის მაჩვენებლად:
ეს „მზაკვრული ფიქრები“ სამ კატეგორიად გაიყო:
ორი საუკუნის შემდეგ, 590 წელს, პაპმა გრეგორი I-მა ეს სია შეასწორა და შემდეგნაირად წარმოდგება: მწუხარება/სასოწარკვეთა/სევდა ჩამოაყალიბა როგორც გულგრილობა, პატივმოყვარეობა როგორც ამპარტავნება და დაუმატა შური. პაპ გრეგორი I-ს მიერ ჩამოყალიბებული სია დანტე ალიგიერიმ თავის ღვთიურ კომედიაში გამოიყენა და ასე გამოიყურება:
სიძვა
სიძვა იგივე გარყვნილება არის დაუოკებელი სურვილი. ხშირ შემთხვევაში ესაა გადამეტებული სექსუალური სურვილები. თავდაპირველად მას უფრო ფართო გაგება ჰქონდა და მოიცავდა ნებისმიერი რამის წადილს, იქნებოდა ეს ფული, ძალაუფლება თუ დიდება.
სქოლიო
კატეგორია:ქრისტიანობა
აკაკი კვანტალიანი
აკაკი (კაკო) ლუკას ძე კვანტალიანი (დ. 27 დეკემბერი [ძვ. სტ. 14 დეკემბერი], 1907, სამტრედია — გ. 27 ივლისი, 1967, თბილისი, საქართველოს სსრ, სსრკ) — ქართველი მსახიობი. საქართველოს სსრ სახალხო არტისტი (1967).
ბიოგრაფია
ბავშვობა „არათეატრალურ“ გარემოში გაატარა, თვითონ კი გატაცებული იყო იმიტაციით, იუმორისტული სცენების ჩვენებით და წარმოდგენის გამართვით. მშობლიურ ქალაქში ავიდა დრამწერის სცენაზე.
1924 წელს წარჩინებით დაამთავრა ჰუმანიტარული ტექნიკუმი და შინაურების დაუკითხავად ჩამოვიდა თბილისში, სადაც 1925 წლიდან სწავლობდა თბილისის უნივერსიტეტის ფილოლოგიის ფაკულტეტზე, ამავე დროს მონაწილეობდა თბილისის მუშათა თეატრის წარმოდგენებში. 1928 წლიდან იყო მარჯანიშვილის სახელობის თეატრის წამყვანი მსახიობი. წარმატებით ასრულებდა მკვეთრად სახასიათო როლებს. მათ შორის აღსანიშნავია ქუჩარა (პოლიკარპე კაკაბაძის „ყვარყვარე თუთაბერი“), კორნელი (კარლო კალაძის „როგორ?“) ტიტიკო (გაბესკირიას „გაზაფხულის დილა“), ხახული (პოლიკარპე კაკაბაძის „კოლმეურნის ქორწინება“), ლეპორელო (ალექსანდრე პუშკინის „ქვის სტუმარი“), ნიკიფორე (მარიკა ბარათაშვილის „მარინე“), სამსონ ნებიერიძე (ილო მოსაშვილის „მისი ვარსკვლავი“, სსრკ სახელმწიფო პრემია, 1952), ქერუბინო (პიერ ბომარშეს „ფიგაროს ქორწინება“), ალფრედ დულიტლი (ჯორჯ ბერნარდ შოუს „პიგმალიონი“), ზემლიანიკა (ნიკოლოზ გოგოლის „რევიზორი“), ლოპიანე (პოლიკარპე კაკაბაძის „ცხოვრების ჯარა“) და სხვა. გადაიღეს ფილმებში:„უკანასკნელი ჯვაროსნები“, „დარიკო“, „ქალი ხიდობნიდან“, „აბეზარა“, „მაგდანას ლურჯა“ და სხვა. ჩამოაყალიბა ქართული ესტრადის თეატრი, წარმატებით მოღვაწეობდა საესტრადო ჟანრში.
დაკრძალულია მწერალთა და საზოგადო მოღვაწეთა დიდუბის პანთეონში.
რესურსები ინტერნეტში
კატეგორია:დაბადებული 27 დეკემბერი კატეგორია:დაბადებული 1907 კატეგორია:გარდაცვლილი 27 ივლისი კატეგორია:გარდაცვლილი 1967 კატეგორია:ქართველი მსახიობები კატეგორია:შრომის წითელი დროშის ორდენის კავალრები კატეგორია:საქართველოს სსრ-ის დამსახურებული არტისტები კატეგორია:საქართველოს სსრ-ის სახალხო არტისტები კატეგორია:სამტრედიის მუნიციპალიტეტში დაბადებულები კატეგორია:დიდუბის პანთეონში დაკრძალულები
უილიამ ჰოუი
სერ უილიამ ჰოუი (William Howe; დ. 10 აგვისტო, 1729 — გ. 12 ივლისი, 1814) — ინგლისელი გენერალი, ბრიტანეთის არმიის მთავარსარდალი ამერიკის რევოლუციის დროს. იგი რაინდად აკურთხეს 1774 წელს.
უილიამი დაიბადა ინგლისში, ოჯახში იყო მესამე შვილი, მშობლები იყვნენ ემანუელ ჰოუი და მერი-სოფია ჰოუი, მეფე ჯორჯ I-ის ნახევარდა. სამეფო ოჯათან ასეთი ახლო კავშირი რა თქმა უნდა დაეხმარა ძმებს თავიანთი კარიერის განვითარებაში, თუმცა ისინი ისედაც ნიჭიერი ოფიცრები იყვნენ.
1780 წლის 20 მაისს იგი გადადგა დაკავებული თანამდებობიდან და დაბრუნდა სამშობლოში.
ინასარიძეები
ინასარიძეები — ფეოდალური საგვარეულო რაჭასა და მესხეთში.
დახასიათება
ინასარიძე ეპონიმური ხასიათის ცნობილი ისტორიული და ძველი გვარია. საკუთარი სახელი ინასარი გვხვდება როგორც „ტბეთის სულთა მატიანეში“ ისე აღაპში.
ისტორია
ინასარიძეთა საგვარეულო ქართულ ისტორიულ წყაროებში XIII საუკუნიდან გვხვდება. ლაბეჭინის საყდრისადმი შეწირული გლეხი, გაბრიელ ბერმუჯის ძე, საბუთის მიხედვით, შეწირვამდე „ინასარიძისეული“ ყოფილა. ამავე საბუთით, ინასარიძეს სხვა ყმაც ჰყოლია. ამ დროს ინასარიძეები ლეჩხუმში ცხოვრობდნენ და სოციალურადაც აღზევებულნი ჩანან. ქართული სამართლის ძეგლი „გარიგება ჴელმწიფის კარისა“ (XIV ს) გვამცნობს, რომ მეფის მოხელეთა შორის ყოფილა „საწოლის მწიგნობარი“ ინასარიძე.
უკვე XV საუკუნის დასაწყისში, კერძოდ, 1402—1413 წლების ერთ-ერთ საბუთში, რაჭაში ინასარიძეები წარჩინებულ ისტორიულ საგვარეულოდ მოიხსენიება. შედარებით ვრცელ ინფორმაციას გვაწვდის XIV—XV საუკუნეების მიჯნაზე შედგენილი სვანური სამართლის ერთი ძეგლი. იქ სვან აზნაურ ივანე სეტიელთან ერთად „სასარჩელო მოხელის წერილში“ მოწმედ იხსენიება ფურთუხი ინასარიძე.
ერთ-ერთი შეწირულობის წიგნის მიხედვით, ინასარიძეები ყმათა მფლობელები არიან, რომელთაც იმერეთის მეფემ, ბაგრატ II-ემ, ჭაშლათელი (ამჟამად ჭაშლეთი, ლეჩხუმ-იმერეთის საზღვარი) გლეხები ჩამოართვა და ეკლესიას შესწირა.
1654 წელს მღვდელ-მონაზონი ევდემონ ინასარიძე იმერეთის მეფეს რუსეთში გაუგზავნია. ევდემონს თან წაუღია ინასარიძეთა საძვალის, ლაბეჭინის მიქაილ და გაბრიელ მთავარანგელოზთა ეკლესიის კუთვნილი, XIII საუკუნის ხელნაწერი წიგნი „თეოდორე სტოლელის სწავლანი“. ამჟამად წიგნი დაცულია თბილისში, მეცნიერებათა აკადემიის ხელნაწერთა ინსტიტუტში.
XVII საუკუნეში ლეჩხუმის აღმოსავლეთ ნაწილში ინასარიძეთა მონაგებ თუ ნაბოძები ყმა-მამულის მატებასთან ერთად, თანდათან იქმნება ახალი ფეოდალური სამფლობელო საინასარიძო, რომელიც ბევრ საბუთში მოიხსენიება. ინასარიძეებს ყმა-მამული ჰქონდათ სოფლებში: დოგიში, ჭაშლეთი, საჩხოური, წუცნა, კრიხი და სხვა. ვახუშტი ბაგრატიონმა ინასარიძეთა გვარი რაჭის თავადთა შორის მოიხსენია.
გვარის არსებობა დადასტურებულია ზემო ქართლშიც (სოფელი ქინძათი), ისინი ჩანან კახეთშიც 1801—1802 წლებში.
2008 წლის მონაცემები
საქართველოში 2382 ინასარიძე ცხოვრობს, ძირითადად რაჭაში, თუმცა გვარს ვხვდებით მესხეთშიც: ახალციხე 714 სული, ასპინძა 166 სული, თბილისი 614 სული.
ლიტერატურა
კატეგორია:საქართველოს ფეოდალური საგვარეულოები კატეგორია:ინასარიძეები
კენიის გერბი
კენიის გერბი — კენიის ეროვნული სიმბოლო. ორ ლომს უჭირავს მასაის ფარი და ისრები. ფარი შეფერადებულია ეროვნულ ფერებში, რომელთაც ასეთი დატვირთვა აქვთ:
ფარის წითელ ველზე გამოსახულია მამალი, რომელსაც ნაჯახი უკავია. ფარი და ლომები დგანან კენიის მთაზე, რომელიც ფერდობებზეც გამოსახულია. ყავა, აგავა, ჩაი, სიმინდი და ანანასი.
გერბის წითელ ბაფთაზე სუაჰილის ენაზე აწერია harambee, რაც ითარგმნება, როგორც „ყველა ერთისათვის“.
Hold My Hand (მაიკლ ჯექსონის სიმღერა)
„Hold My Hand“ — ამერიკელი მომღერალ მაიკლ ჯექსონის სიმღერა, ჩაწერილი ეიკონის მონაწილეობით. იგი შეტანილია მომღერლის ალბომში Michael, რომელიც მისი გარდაცვალების შემდეგ გამოიცა. სიმღერა ჩაწერილია 2007 წელს. თავდაპირველად იგი უნდა შეეტანათ ეიკონის ალბომში Freedom. მოგვიანებით ეიკონმა თავად დაასრულა ჩანაწერი.
უდე
უდე — სოფელი საქართველოში, ადიგენის მუნიციპალიტეტში, თემის ცენტრი (სოფლები: უდე, ზაზალო). მდებარეობს ახალციხის ქვაბულის სამხრეთ ნაწილში, ზღვის დონიდან 1220 მეტრზე. დაბა ადიგენიდან დაშორებულია 14 კილომეტრით, ახალციხიდან (უახლოესი რკინიგზის სადგური) 20 კილომეტრით.
ისტორია
ადამიანის ცხოვრების კვალი უდეში ქვის ხანიდან დასტურდება. მიკვლეულია გვიანდელი ბრინჯაოს ხანის განძი — უდის განძი, რომელიც დაცულია ხელოვნების სახელმწიფო მუზეუმსა და სამცხე-ჯავახეთის ისტორიულ მუზეუმში.
თავდაპირველად დასახლება მდებარეობდა ამჟამინდელი სოფლის სამხრეთ-აღმოსავლეთ ზეგანზე, ე.წ. „უდივლებზე“, თურქეთის საზღვრის პირას. „უდის ველი“ უძველესი ნასოფლარია, აქ არის გორსამარხები (ყორღანები), რომელიც შეიძლება მეოთხე ათასწლეულითაც დათარიღდეს. ისინი გარეგნულად ჰგავს მტკვრის ზემო წელში ნაპოვნ კამერიან ყორღანებს.
მოსახლეობის ჩამოსახლება დღევანდელი სოფლის ტერიტორიაზე მოხდა სასმელი წყლის, ეკონომიკური და გეოგრაფიული პირობების გამო. თანამედროვე სოფელი უდე ხევ-ღელეებით, გორაკ-ბორცვებით და გაუვალი ტყით ყოფილა დაფარული, რის გამოც სახელს „უდის ველი“ სიტყვა „ველი“ ჩამოშორდა.
საბჭოთა პერიოდში სოფელში განვითარებული იყო მეცხოველეობა, მებაღეობა, მეკატროფილეობა, მებოსტნეობა.
დემოგრაფია
2014 წლის აღწერის მონაცემებით სოფელში ცხოვრობს 2728 ადამიანი.
ღირსშესანიშნაობები
სოფელ უდესა და მის მიმდებარე ტერიტორიებზე კულტურული მემკვიდრეობის უამრავი ძეგლია შემორჩენილი:
სქოლიო
კატეგორია:ადიგენის მუნიციპალიტეტის სოფლები
წრის მთავარანგელოზთა ეკლესია
წრის მთავარანგელოზთა ეკლესია — არქიტექტურული ძეგლი ადიგენის მუნიციპალიტეტის სოფელ წრეში.
დარბაზული ეკლესია ნაგებია ნატეხი ქვით და ტუფის სწორკუთხა, გათლილი კვადრებით (ასევე ტუფის, შედარებით მცირე ზომის სწორკუთხა ქვა გამოყენნებულია კარისა და სარკმლების ამოსაყვანად. ზოგ ადგილებში მაგალითად დასავლეთის და აღმოსავლეთის ფასადებზე ტუფის წყობით მთელი ჰორიზონტალური რიგებია გამოყვანილი). კედლის სიბრტყე შევსებულია ნატეხი ქვით. კარნიზები მხოლოდ გრძივ ფასადებზეა და აგურის ორსაფეხურიანი შვერილია გაკეთებული.
დარბაზულ ეკლესიაში ერთადერთი შესასვლელია დასავლეთიდან, კარი გარედან თაღოვანია (ერთი ასეთი შესასვლელი ჩრდილოეთიდანაც იყო და შემდეგ ამოაშენეს, კარის ადგილზე შიდა მხრიდან ასეთივე ფორმის ნიშია გაკეთებული). შესასვლელი კარის ზემოთ აგურის წყობით გამოყვანილია სახატე ნიში.
საკმაოდ ნათელი დარბაზი საკურთხევლის სარკმლის გარდა გრძივ კედლებში გაჭრილი ორ-ორი თაღოვანი სარკმლით ნათდება. საკურთხეველი დარბაზისგან გამოყოფილია წყობით ამოყვანილი და გალესილი კანკელით (აღსავლის კარის გვერდებზე მაცხოვრისა და ღვთისმშობლის ხატებისთვის თაღოვანი ბრტყელი ნიშებია). საკურთხეველი იატაკიდან ამაღლებულია ერთი საფეხურით. ტაძრის ინტერიერი შელესილი და გათეთრებულია.
ლიტერატურა
კატეგორია:ადიგენის მუნიციპალიტეტის ტაძრები
Age of Mythology
Age of Mythology (ზოგადი აბრევიატურა AoM) — მითოლოგიის ჟანრის რეალური დროის სტრატეგიის კომპიუტერული თამაში, რომელსაც აწარმოებს კომპანია Ensemble Studios და გამოსცემს Microsoft Game Studios. პირველად გაეშვა ჩრდილოეთ ამერიკაში, 2002 წლის 30 ოქტომბერს, ერთი კვირის შემდეგ კი ევროპაში.
თამაშს საფუძვლად დაედო სხვა თამაში — Age of Empires სერია და მთავარი მოტივი გახდა ბერძნული, ეგვიპტური და სკანდინავიური უფრო მეტად მითები და ლეგენდები, ვიდრე რეალური ისტორია. თუმცა, თამაშის ბევრი ელემენტი Age of Empires series–ის მსგავსია. კამპანია მიჰყვება ატლანტიდის ადმირალ არკანტოსს, რომელიც იძულებულია ხმელეთით იმოგზაუროს თამაშის სამ სხვადასხვა კულტურას შორის და ინადიროს ციკლოპებზე, რომლებიც ატლანტიდის წინააღმდეგ პოსეიდონის მოკავშირეები არიან.
Age of Mythology კომერციულად საკმაოდ წარმატებული აღმოჩნდა. გამოსვლიდან ოთხი თვის შემდეგ მიიღო პლატინა, როდესაც ერთ მილიონზე მეტი ასლი გაიყიდა. თამაში დადებითად შეაფასეს კრიტიკოსებმაც, GameRankings–ისა და Metacritic–ის მიერ შეფასებულ იქნა 89%–ით.
სქოლიო
კატეგორია:Age of Empires კატეგორია:2002 წლის ვიდეო თამაშები კატეგორია:Windows-ის თამაშები კატეგორია:Mac OS X-ის თამაშები კატეგორია:რეალური დროის სტრატეგიის თამაშები კატეგორია:მითოლოგიაზე დაფუძნებული ვიდეო თამაშები კატეგორია:ვიდეო თამაშები დამატებებით კატეგორია:ერთმოთამაშიანი და მრავალმოთამაშიანი ვიდეო თამაშები კატეგორია:ეგვიპტურ მითოლოგიაზე დაფუძნებული ვიდეო თამაშები კატეგორია:ბერძნულ მითოლოგიაზე დაფუძნებული ვიდეო თამაშები კატეგორია:სკანდინავიურ მითოლოგიაზე დაფუძნებული ვიდეო თამაშები კატეგორია:ბერძნული მითოლიგიის ღმერთები ხელოვნებასა და კულტურაში კატეგორია:კიბერსპორტის თამაშები
პაითონი (პროგრამირების ენა)
პაითონი მულტიპარადიგმული ენაა და მოიცავს როგორც პროცედურული, იმპერატიული, ისე ფუნქციონალური პროგრამირების ელემენტებს. მას ხშირად ადარებენ ისეთ ენებს, როგორებიცაა Tcl, Perl, Ruby, Scheme და Java. პაითონის მახასიათებელთა შორის აღსანიშნავია:
პაითონის ინტერპრეტატორი წარმოადგენს ვირტუალურ მანქანას, ამდენად, ეს ენა მულტიპლატფორმულია და პითონზე შექმნილი პროგრამების გაშვება შესაძლებელია პრაქტიკულად ყველა პლატფორმაზე. როდესაც კონსოლ(ე)ში ვბეჭდავთ python somescript.py, ინტერპრეტატორი ასრულებს შემდეგ ოპერაციებს:
პაითონის პროგრამების სისწრაფე აბსოლუტურად შესადარია ჯავაზე შექმნილი პროგრამების სისწრაფისა. ისევე, როგორც ჯავას, პითონს გააჩნია ე. წ. JIT-კომპილატორები. ამათგან, ყველაზე ხშირად ციტირდება psyco, JIT-კომპილატორი ინტელ-თავსებადი პროცესორებისათვის. კიდევ ერთი ფაქტორი, რაც ხელს უწყობს პითონზე დაწერილი პროგრამების წარმადობას, არის ცხადი და გასაგები Python/C API. მეტიც, პაითონის სტანდარტული ბიბლიოთეკა მოიცავს ctypes, რომლის მეშვეობითაც შესაძლებელია ნებისმიერი ფუნქციის გამოძახება C-ზე შექმნილი dll/so-დან.
მეხსიერების მართვა წარმოებს ავტომატურად, ე. წ. garbage collector-ის მეშვეობით, თუმცა, პაითონის კლასებს აქვთ დესტრუქტორი, რომლის გამოძახება შესაძლებელია ნებისმიერ დროს. პროგრამირების სხვა, თანამედროვე ენების მსგავსად, შეცდომებზე რეაგირება ხდება პროგრამულად try-except-else-finally ბლოკის გამოყენებით.
ობიექტების გამოძახებადობა წარმოადგენს პაითონის ერთ-ერთ ძირითად კონცეფციას. პაითონის callable object მსგავსია ფუნქტორისა C++-ში. განსხვავება კი იმაში მდგომარეობს, რომ ნებისმიერი ფუნქცია, თუნდაც იგი მოიცემოდეს კლასის ფარგლებს გარეთ, მოდულში, წარმოადგენს არა მარტივ პროცედურას, არამედ სწორედ გამოძახებად ობიექტს. როგორც ყველა სხვა ობიექტს, მათაც გააჩნიათ საკუთარი ატრიბუტები, რომელთა გამოყენება ხშირადაა მიზანშეწონილი. მაგალითად, 'func_closure', 'func_code', 'func_defaults', 'func_dict', 'func_doc', 'func_globals', 'func_name'… სწორედ ეს განაპირობებს დინამიური ინტროსპექციის (ჯავაში — რეფლქსიის) უნარს და სიმარტივეს. ცხადია, პითონში შესაძლებელია ოპერატორების ხელახალი განსაზღვრა (operator overloading). აღსანიშნავია ისიც, რომ პაითონის მოდული ჩვეულებრივი ობიექტია, რომლის შექმნაც შესაძლებელია დინამიურად, ნებისმიერ დროს. პითონს გააჩნია როგორც სტატიკური, ისე კლასის მეთოდები. ამდენად, როდესაც მოიხსენიება ფუნქციები პითონში, ყოველთვის იგულისხმება გამოძახებადი ობიექტები. ეს უკანასკნელნი, შეიძლება, იყვნენ, ასევე, ე. წ. co-routine, რაც იმას ნიშნავს, რომ მათი გამოყენება შესაძლებელია გენერატორების სახით.
ვებ-პროგრამირება დიდი ხანია, წარმოადგენს პაითონის გამოყენების ერთ-ერთ სფეროს, რომლის ნიმუშია, მაგ. google™. პაითონის მიერ უკანასკნელ ხანებში მიღწეული წარმატებები დაკავშირებულია ე. წ. Python Web Server Gateway Interface (wsgi) მიღებასთან. განსაკუთრებით მაღალი წარმადობის კარკასებს წარმოადგენენ თითოეულ მათგანს გააჩნია უპირატესი გამოყენების საკუთარი სფერო, ამასთან, ყოველი მათგანი wsgi-თავსებადია, ამდენად, ერთ პლატფორმაზე დაწერილი ვებ-აპლიკაციის გამოყენება პრინციპულად შესაძლებელია შესრულდეს მეორეზეც. პაითონის ვებ-აპლიკაციების საწარმოო განთავსება (production deployment) ხდება mod_python, fastcgi, scgi და twistd პლატფორმებზე. მათი wsgi-თავსებადობა უზრუნველყოფილია flup-ის მეშვეობით.
მონაცემთა ბაზებთან კომუნიკაცია ხორციელდება როგორც პირდაპირი ადაპტორების, აგრეთვე ობიექტ-რელაციური ამსახველების დახმარებით (ORM). sqlalchemy ამ უკანასკნელის ყველაზე მძლავრ და პოპულარულ ბიბლიოთეკას წარმოადგენს. პაითონი, ასევე, წარმატებით იყენებს ობიექტ ორიენტირებულ მონაცემთა ბაზებს, იხ. მაგ. ZODB.
ქსელური პროგრამირება პაითონის გამოყენების ფავორიტი სფეროა, რის მაგალითსაც წარმოადგენს ქსელური პროგრამირების პლატფორმა twistd, — ასინქრონული ვარიანტი და cherrypy  — მულტიპროცესული (thread-based) ბიბლიოთეკა.
პაითონიკი — პითონზე პროგრამირების ერთადერთი სწორი სტილი, პაითონის, როგორც ენის per se, განუყოფელი ნაწილია. There is one and only one right way to do it, — როგორც ხუმრობით ამბობენ ხოლმე, პაითონის ძენის ძირითად მანტრას წარმოადგენს. პრაქტიკაში კი, ასეთი სტილის არსებობა პროექტის დიზაინისას რესურსებისა და დროის არსებით დაზოგვას იძლევა შედეგად.
კლონები, ანუ პაითონის ვერსიები არსებობენ როგორც ჯავას, ისე CLR-თვის. პირველი მათგანია ჯაითონი და მეორე — IronPython.
განსაკუთრებული ეფექტურობა პითონზე პროგრამირებისას მიიღწევა ისეთი ტექნიკის გამოყენებით, როგორიცაა მეტა-პროგრამირება, მეთოდების დეკორაცია, ლამბდა ოპერატორი, კონტრაქტები, განზოგადებული (a.k. generic) ფუნქციები და ა. შ.
setuptools & easy_install პითონზე შექმნილი პროგრამული პროდუქციის გავრცელებისა და მოპოვების უპირატეს მეთოდს წარმოადგენს.
რესურსები ინტერნეტში
კატეგორია:პროგრამირების ენები
დრუიდები
დრუიდები (გალური druidae, ძველირლანდიური druid) — კელტი ხალხის მსახურები და მგოსნები, რომლებიც ფარული კასტის ტიპზე იყვნენ ორგანიზებულნი და საკმაო სიახლოვეს ამჟღავნებდნენ სამეფო ძალაუფლებასთან.
გალებში დრუიდები გმირული თქმულებებისა და მითოლოგიური პოემების შემნახველნი იყვნენ, რომელთაც ახალგაზრდობას ზეპირად გადასცემდნენ. დრუიდთა სკოლები კუნძულელ კელტებშიც არსებობდა. მიუხედავად ამისა, ირლანდიელებსა და ბრიტებში დრუიდებმა მგოსნების ფუნქცია მალევე დაკარგეს, IV-V საუკუნეებში კი, ქრისტიანობის გავრცელების შემდეგ, ისინი სოფლის ექიმბაშებად იქცნენ. სავსებით დასაშვებია, რომ დრუიდთა ინსტიტუტი კელტებს პირველყოფილი იაფეტური მოსახლეობიდან გადაეცათ.
ახალ დასავლეთ ევროპულ ლიტერატურაში დრუიდის სახე, მეტწილად, რომანტიკული პოეზიის ნიმუშებში გვხვდება როგორც ეროვნული ეგზოტიკისა და ფანტასტიკის მოტივის მქონე. შდრ. ბარდები
ეტიმოლოგია
კლასიკურ ტექსტებში სახელი დრუიდი მხოლოდ მრავლობით რიცხვში გვხვდება დრუიდები (ბერძნულად Δρυίδες, ლათინურად druides) drasidae ან drysidae ფორმები ან გადამწერთა შეცდომად უნდა მივიჩნიოთ ან მანუსკრიპტის დაზიანებად. ფორმა „dryadae“ ბერძნული ძირის უნდა იყოს, რაც ხისა და წყლის ნიმფების სახელს დრიადებს უკავშირდება. ძველირლანდიურში არის სიტყვა „drui“, რომელიც მრავლობითი რიცხვის „druid“-ის მხოლობითი ფორმაა. სიტყვის წარმომავლობის თაობაზე დიდი ხნის განმავლობაში გაცხარებული კამათი და აზრთა სხვადასხვაობა იყო გამართული, თუმცა ბოლო დროს მეცნიერთა ნაწილი ძველ ავტორებს ესესხება სიტყვის დერივაციას, მაგალითად პლინიუსი ამბობს, რომ სიტყვა დრუიდი ძველბერძნული „drus“-დან მოდის, რაც ორიგინალში მუხას ნიშნავს. სიტყვის მეორე მარცვალს ინდოევროპულ წარმომავლობას უძებნიან ძირიდან „wid“, რაც მსგავსია ზმნისა ცოდნა. ასეთ სიტყვებთან სიახლოვე სავსებით ლოგიკურია, რადგან დრუიდთა დიდი ნაწილი ევროპის მუხნარებში სახლობდა, სადაც საგანმანათლებლო ტაძრები ჰქონდათ აგებული.
მეოტების დასახლებები აზოვში
მინი|მეოტების განსახლების არეალი მეოტების დასახლებები აზოვში (Меотские поселения в Азове) — მეოტების მეომარი ტომის დასახლებები როსტოვის ოლქის ქალაქ აზოვის ტერიტორიაზე.
ისტორია
მეოტები განეკუთვნებიან ძველ ინდოევროპულ ტომებს, რომლებიც ცხოვრობდნენ აზოვის ზღვის აღმოსავლეთ და სამხრეთ-აღმოსავლეთ ტერიტორიაზე. მეოტები იყვნენ მეომარი ტომები, რომლებიც ცხოვრობდნენ ყუბანის ტერიტორიაზე. დროთა განმავლობაში, ბოსფორის მმართველების გავლენით, მეოტები, როგორც დაქირავებულები, განსახლდნენ დონის მხარის სტეპებში, რათა გაეკონტროლებინათ ბერძნულ-სარმატული პროვინციები: ტანაისი და როსტოვის ნაქალაქარი. ნაქალაქარი, რომელიც აგებული იყო თანამედროვე ქალაქ აზოვის ადგილზე, მდებარეობდა შემაღლებულ კოცხზე და გარს ერტყა მიწაყრილები და თხრილები, რომლებიც მტრებისაგან იცავდა ქალაქს. მეოტები გამოირჩეოდნენ საბრძოლო უნარებით, მათ შორის ბევრი იყო უშიშარი მეომარი.
პატარვა
შესწავლილია არქეოლოგების მიერ. კულტურული ფენის სიღრმე 6 მეტრი იყო. მდებარეობდა ქალაქის დასავლეთ ნაწილში. ნაქალაქარში აღმოაჩინეს თავდაცვითი მიწაყრილებისა და თხრილების კვალი. მისი მაცხოვრებლები დაკავებულები იყვნენ სოფლის მეურნეობითა და მეთევზეობით. მეოტები ვაჭრობდნენ ტანაისის მოსახლეობასთან და მომთაბარე ალანებთან. ისინი ყიდდნენ ხორბალსა და თევზს. დასახლებაში აყვავებული იყო ჭურჭლის დამზადების ხელოსნობაც. აქ აღმოჩენილი იყო ღუმელი, რომელშიც გამოწვავდნენ კერამიკულ ჭურჭელს.
მეოტების სახლებს ჰქონდათ ორი განყოფილება. ერთ ნაწილში ცხოვრობდნენ ადამიანები, ხოლო მეორე ნაწილში ზამთრის პერიოდში ჰყავდათ შინაური ცხოველები. პატარვის ნაქალაქარზე აღმოჩენილია ბევრი ნაცრისფერ ლაქიანი კერამიკა კავკასიიდან და ყუბანიდან, წითელ ლაქიანი კერამიკის ნიმუშები ბოსფორიდან, ბერძნული ამფორები. ეს ადასტურებს მათ სავაჭრო კავშირებს მეზობლებთან.
პანიარდისი
პანიარდისი, იგივე ციხესიმაგრის ნაქალაქარი, მდებარეობდა თანამედროვე ქალაქ აზოვის ცენტრში. იგი ცუდადაა შემონახული, შემონახულია მცირე ფრაგმენტები.
აღმოჩენილი მასალების მიხედვით მკვლევარებმა დაადგინეს, რომ პანიარდისის მოსახლეობის კვების რაციონში სოფლის მეურნეობის პროდუქტები იყო უმთავრესი, ხელოსნობის დარგებიდან განვითარებული იყო ქსოვა და რთვა.
არქეოლოგებს პანიარდისის და პატარვას ტერიტორიაზე არ აღმოუჩენიათ საბრძოლო მოქმედებების კვალი, როგორც მეცნიერები ფიქრობენ მათ უბრალოდ მშვიდობიანად მიატოვეს დასახლებები.
მეთევზეების დასახლება
მეოტების მეთევზეების დასახლება აღმოაჩინეს [[2011] წლის 13 ოქტომბერს აზოვზე სამაშველო სამუშაოების დროს. ძველ დასახლებაში აღმოაჩინეს სამი ფენა.
პირველი ფენა მიეკუთვნება მეოტების პერიოდს (ახ. წ. I-IV საუკუნეები), მეორე ფენა — ალან-ბულგარელების პერიოდს (VIII-IX საუკუნეები), მესამე კი — ოქროს ურდოს პერიოდს (XII-XIII საუკუნეები). უნიკალური აღმჩნდა ოქროს ურდოს (1224-1483 წწ) პერიოდის დასახლება. ამ ფენაში არქეოლოგებმა აღმოაჩინეს ძველი დასახლების შემონახული სტრუქტურა და სარწყავი სისტემის კვალი. მოსახლეობა დაკავებული ყოფილა სოფლის მეურნეობით, რისთვისაც იყენებდნენ სარწყავ სისტემას. აქვე აღმოაჩინეს ХII-XIII საუკუნეების სასაფლაო.
სქოლიო
კატეგორია:რუსეთის არქეოლოგიური ძეგლები კატეგორია:როსტოვის ოლქის ღირსშესანიშნაობები
1446
თარიღი უცნობია
*
ABBA: The Album
ABBA: The Album — შვედურ პოპ-ჯგუფ ABBA-ს მეხუთე სტუდიური ალბომი. ორიგინალური გამოცემა გამოვიდა 1977 წელს, ხოლო CD ვერსია — 1984 წელს.
1997 წლის გამოცემა
ამ გამოცემას დამატებითი სიმღერები არ ახლავს, თუმცა პირველ გამოცემაში შევიდა The Name of the Game-ის აშშ პრომო ვერსია, რომელიც გვიანდელ ვერსიებში არ იყო წარმოდგენილი.
2008 წლის დელუქს-გამოცემა
2008 წლის გამოცემა შეტანილია ბოქს-სეტში The Albums. მას დამატებითი სიმღერები არ ახლავს.
სქოლიო
კატეგორია:ABBA-ს ალბომები კატეგორია:1977 წლის ალბომები კატეგორია:Polar Music-ის ალბომები
ტეტ-დე-მილონი
ტეტ-დე-მილონი (Tête de Milon) — მთა პენინის ალპებში, შვეიცარიაში. მდებარეობს ვალეს კანტონში, სოფელ ცინალის აღმოსავლეთით. მიეკუთვნება ვაისჰორნის მასივს, აღმართულია ტურტმანის მყინვარის დასავლეთით.
რესურსები ინტერნეტში
კატეგორია:ალპები კატეგორია:შვეიცარიის მთები
კვარის ციხე
მინი|250პქ|კვარის ციხე კვარას ციხე, კუარას ციხე — ფეოდალური ხანის ციხესიმაგრე საქართველოში, რაჭაში, მდინარე კრიხულის მარჯვენა ნაპირზე, სოფ. ზემო სხვავიდან 1,5 კმ დაშორებით (ამბროლაურის მუნიციპალიტეტი). ისტორიულ წყაროებში პირველად მოხსენიებულია XI საუკუნეში. გვიანდელ ფეოდალურ ხანაში სამეფო სამფლობელო იყო. XVI საუკუნის 90-იან წლებში დაეუფლა ქართლის მეფე სიმონ I, XVIII საუკუნის დასაწყისში — იაშვილთა ფეოდალური საგვარეულო. 1769 წლიდან კვლავ სამეფო ხელისუფლებას ექვემდებარებოდა. 1786 წელს კვარის ციხეს თავს აფარებდა იმერეთის მეფის დავით გიორგის ძის მოწინააღმდეგე ბატონიშვილი დავით არჩილის ძე (მეფობაში სოლომონ II). 1802 წელს კვარას ციხეში თავი მოჰკვეთეს ახალციხის ფაშას საბუდს. 1810, იმერეთის სამეფოს რუსეთის იმპერიასთან შეერთების დროს, კვარას ციხე გარკვეული წინააღმდეგობის შემდეგ დანებდა რუსეთის ჯარს. შემდეგ ხანებში კვარას ციხემ დაკარგა თავისი მნიშვნელობა. ვახუშტი ბატონიშვილი აღნიშნავს: "სხოვის სამხრეთით და კრიხის პირისპირ, აღმოსავლეთის კიდურს, მაღალს, კლდიანს გორასა ზედა არს ციხე კუარასი მტკიცე (აშიაზე – კვარას ციხე).
კვარას ციხე ტიპური ციხე-დარბაზია, გარს უვლის 6-7 მ სიმაღლის გალავანი. საერთო ფართობი დაახლოებით 2000 მ². შესასვლელი მხოლოდ ერთი მხრიდან აქვს. გალავნის შიგნით შემორჩენილია ორსართულიანი მრგვალი საცხოვრებელი კოშკი, მცირე ზომის ეკლესია, აუზი და სხვა შენობათა ნანგრევები.
ლიტერატურა
კატეგორია:ამბროლაურის მუნიციპალიტეტის ციხესიმაგრეები
Lasioglossum nigricalle
Lasioglossum nigricalle — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1904 წელს.
სქოლიო
nigricalle
გუდამაყარი
გუდამაყარი — აღმოსავლეთ საქართველოს ისტორიულ-გეოგრაფიული მხარე, ძირითადად განიხილება როგორც მთიულეთის ერთ-ერთი თემი, თუმცა ცალკე ისტორიულ-ეთნოგრაფიული მხარეა. გუდამაყრის მხარის ისტორიულ ძეგლთა შორის განსაკუთრებით მნიშვნელოვანია ადრინდელი ფეოდალური ხანის მახვილოს ციხე, რომელიც ბაკურხევის მარჯვენა მხარეზე მდებარეობს, მახვილივით აზიდულ მთაზე, და პირიმზის ფუძის ანგელოზის ეკლესია სოფ. ჩოხში. გუდამაყრის ხეობაზე გადიოდა საქართველოს თანამედროვე სამხედრო გზის ერთ-ერთი განშტოება, რომელიც არაგვის ხეობას ხევთან აკავშირებდა.
ისტორია
გუდამაყრელებს იხსენიებს ლეონტი მროველი (XI ს.) ქართლის გაქრისტიანების ისტორიასთან (IV ს.) დაკავშირებით - ქართველთა განმანათლებელი ნინო სხვა მთიელებთან ერთად წობენში მათ ქრისტიანობას უქადაგებდა. მოხსენიებულია VII საუკუნის სომხურ გეოგრაფიაშიც. ფეოდალურ ხანაში გუდამაყარი არაგვის საერისთავოში შედიოდა. 1071-1080 წლების საბუთებში ნახსენებია გუდამაყრული მუზარადი.
XIX საუკუნეში იგი დუშეთის მაზრის შემადგენლობაში იყო. 1831-1832 წლების კამერალური აღწერით გუდამაყარში ცხოვრობდა 251 კომლი, 1955 სული. გუდამაყარში შედიოდა ოცი სოფელი ათნოხი, ბაკურხევი, ბახანი, გამსი, გოგნაურთა, დიხჩო, დუმაცხო, ზანდუკი, კიტოხი, ლუთხუბი, მაქართა, ფახვიჯი, ჩობალაურნი, ჩოხი, საუხი, ჭოჭოხი, ხოზა.
თანამედროვე ადმინისტრაციულ-ტერიტორიული დაყოფით გუდამაყრის ტერიტორია შედის მცხეთა-მთიანეთის მხარეში, დუშეთის მუნიციპალიტეტში, გუდამაყრის თემში. მასში შედის 20 სოფელი ბაკურხევი, ბახანი, ბოსელი, გამსი, დიდებანი, დიხჩო, დუმაცხო, ზანდუკი, თოთიაურნი, თორელაანი, კიტოხი, ლუთხუბი, მაქართა, საკერპო, საჩალისჭალა, სიჯანანი, ფახვიჯი, ჩობალაურნი, ჩოხი, წინამხარი. მოსახლეობისგან დაცლილია ათნოხი და ბურსაჭირი.
ეკონომიკა
გუდამაყარში მეურნეობის წამყვანი დარგი იმთავითვე იყო მეცხოველეობა, ასევე მთის მიწათმოქმედება, მოჰყავდათ მცირე რაოდენობით ხორბალი, ქერი, ფეტვი, ტყეში აგროვებდნენ ხილს და მოხევეებს უცვლიდნენ პურზე. გუდამაყრელები კარგი ხელოსნები იყვნენ, მამაკაცები მისდევნდნენ დურგლობას, კალატოზობას, მჭედლობას, ქალები ქსოვდნენ შალის ქსოვილებს, ფარდაგებს, ხურჯინებს. გუდამაყრელები ამზადებდნენ კარგ ყანწებსა და მშვილდისრებს.
სალოცავები
მინი|პირიმზე ფუძის ანგელოზი სოფელ ჩოხში მდებარეობს გუდამაყრელთა ერთ-ერთი მთავარი სალოცავი პირიმზე ფუძის ანგელოზი. პირიმზის ხატი პატარა ქვითკირის ეკლესიაა, რომელიც სიპი ქვით იყო გადახურული და ქვის ჯვარი ედგა თავზე. ეკლესიას გარს ერტყა ხატის ტყე. ჩოხის წმ. გიორგის ეკლესიაში ინახებოდა პირიმზის ხატი, რომელიც წარმოადგენდა ვერცხლით მოჭედილ და მხედრულწარწერიან ჯვარს წმინდა გიორგის გამოსახულებით. ის 1707 წელს შესწირა თეიმურაზმა, შემდგომში არაგვის ერისთავმა ფუძის ანგელოზს. პირიმზეში 9-10 ხატობა ტარდებოდა, რომელთაგან უმთავრესი იყო ფუძის ანგელოზობა, რომელიც 30-31 აგვისტო იმართებოდა. პირიმზე წკლაურ-ბექაურებმა ხევსურეთის სოფელ უკანახოდან გადაიტანეს გუდამაყარში.
მოსახლეობა
დღევანდელი გუდამაყარი ძირითადად ხუთი გვარითაა დასახლებული. ეს გვარებია ბექაური, წიკლაური, აფციაური, ჩოხელი და ანთაური. გუდამაყარიდანაა ცნობილი მწერლი და რეჟისორი გოდერძი ჩოხელი. იგი თავის არაერთ ნაწარმოებში იხსენიებს მშობლიურ მხარეს.
სქოლიო
კატეგორია:საქართველოს ისტორიულ-გეოგრაფიული მხარეები კატეგორია:დუშეთის მუნიციპალიტეტის თემები
კერიო
კერიო – მდინარე კენიაში, რიფტ-ველის პროვინციაში. ერთვის ტურკანის ტბას, ჩრდილოეთ ნაწილში. კერიო კენიის ერთ-ერთი უგრძესი მდინარეა. სათავეს იღებს ეკვატორის სიახლოვეს. იგი მიემართება სამხრეთისკენ, კერიოს ველზე, ტუგენის მაღლობებსა და ელგეიოს ესკარპებს შორის.
რესურსები ინტერნეტში
კატეგორია:კენიის მდინარეები
ხაკი
ხაკი — სოფელი საქართველოში, სამცხე-ჯავახეთის მხარის ახალციხის მუნიციპალიტეტში, საძელის თემში, მდებარეობს აკუტის მთის ჩრდილოეთ კალთზე. ზღვის დონიდან 1400 მეტრი, ახალციხიდან 6 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 70 ადამიანი.
რაპლის მუნიციპალიტეტი
რაპლის მუნიციპალიტეტი (Rapla vald) — სასოფლო მუნიციპალიტეტი ესტონეთში, რაპლამაას მაზრაში.
რესურსები ინტერნეტში
კატეგორია:რაპლამაას მუნიციპალიტეტები
ბროში
ბროში (Брош) — დასახლება ბულგარეთში. მდებარეობს კირჯალის ოლქში, შედის კირჯალის მუნიციპალიტეტში. მოსახლეობა შეადგენს 188 ადამიანს.
პოლიტიკური სიტუაცია
ადგილობრივ ენჩეცის საკმეტოში, რომლის შემადგენლობაშიც შედის ბროში, კმეტის (უხუცესის) თანამდებობას ასრულებს მუსტაფა მიუმიუნ შაბანი (მოძრაობა უფლებებისა და თავისუფლებებისთვის) არჩევნების შედეგების მიხედვით.
მუნიციპალიტეტის კმეტი (მერი) — ჰასან აზისი (მოძრაობა უფლებებისა და თავისუფლებებისთვის) არჩევნების შედეგების მიხედვით.
რესურსები ინტერნეტში
კატეგორია:კირჯალის მუნიციპალიტეტის დასახლებული პუნქტები
კვაწახურა
კვაწახურა — ქართული აბორიგენული თეთრყურძნიანი საღვინე ვაზის ჯიში სამეგრელოდან.
ბოტანიკური აღწერა
ზრდასული ფოთოლი საშუალო ზომისაა, მომრგვალო, სამნაკვთიანი. ფოთლის ქვედა მხარე სქლადაა ქეჩისებრად შებუსული. ყვავილი ორსქესიანია. მტევანი საშუალო ზომისაა, კონუსური ფორმის, მკვრივია ან საშუალო სიმკვრივის. მარცვალი — საშუალო ზომის, მომრგვალო ან მცირედ ოვალური, თეთრი ფერის. კანი საკმაოდ სქელი და მკვრივი აქვს, ცვილისებრი ფიფქით თხლად დაფარული. რბილობი წვნიანია ან ხორციან-წვნიანი, ტკბილი გემოთი.
კვაწახურა საშუალო ან საშუალოზე ძლიერი ზრდის ვაზია. სავეგეტაციო პერიოდი კვირტის გაშლიდან სრულ სიმწიფემდე 196-198 დღეა, სრულ სიმწიფეში ოქტომბრის შუა რიცხვებში შე-დის. მტევნის წონა 148 გრამია, საჰექტარო მოსავლიანობა კი 6.8-7.0 ტონა. ყურძნის სრული სიმწიფის პერიოდში მისი შაქრიანობა აღწევს 20.5%-ს, ხოლო მჟავიანობა — 8.8 გ/ლ-ს.
გამოიყენება საკმაოდ ჰარმონიული სუფრის თეთრი მშრალი ღვინის დასამზადებლად.
ლიტერატურა
კატეგორია:სამეგრელოს ვაზის ჯიშები კატეგორია:ვაზის თეთრყურძნიანი საღვინე ქართული ჯიშები
ვარბერგი
ვარბერგი (Varberg) — ქალაქი სამხრეთ შვედეთში, ჰალანდის ლენში. 2010 წლის მონაცემებით, მისი მოსახლეობა ადამიანს 27 602 შეადგენს.
ვარბერგი, ისევე როგორც მთლიანად ლენი, ქვეყნის დასავლეთ ნაპირზე მდებარეობს და ცნობილია თავის ქვიშიანი პლაჟებით, რომლებიც ქალაქის ჩრდილოეთ ნაწილში ქვიანი ტერასებით იცვლება, შემდეგ კი მოსდევს ბოჰუსლენის არქიპელაგი. ვარბერგი პოპულარული საკურორტო ქალაქია და ზაფხულობით, აქ დიდძალი დამსვენებელი მოდის ინდუსტრიული ქალაქებიდან.
ქალაქის სიახლოვეს მდებარეობს იუნესკოს მსოფლიო მემკვიდრეობის ძეგლი — გრიმეტონის რადიოსადგური.
სქოლიო
კატეგორია:შვედეთის ქალაქები
საზარდულის თიაქარი
მინი|250პქ|საზარდულის თიაქარი (მამაკაცის) საზარდულის თიაქრებს ყოფენ ირიბ (თიაქრის პარკი მდებარეობს საზარდულის არხში სათესლის ბაგირაკის ელემენტებს შორის) და სწორ (თიაქრის პარკი მდებარეობს სათესლე ბაგირაკიდან შიგნით) თიაქრებად. ირიბი და სწორი თიაქრების დიფერენცირება ხდება შემდეგი ნიშნებით: ირიბი თიაქრები განსაკუთრებით ხშირია ახალგაზრდებში, უფრო ხშირად ცალმხრივია, დროთა განმავლობაში შესაძლებელია ჩამოვიდნენ სათესლე პარკში. სწორი თიაქრები ხშირად წარმოიქმნება ხანდაზმულებში, არის ორმხრივი, სათესლე პარკში არ ეშვებიან. ირიბი თიაქრები შესაძლებელია იყოს თანდაყოლილი. იგი შეიძლება წარმოიქმნას ნებისმიერ ასაკში. საზარდულის თიაქრის დროს დიფერენციალური დიაგნოზი ტარდება სათესლისა და სათესლე ბაგირაკის წყალმანკთან, ბარძაყის თიაქართან.
მკურნალობა
საზარდული თიაქრის მკურნალობა ოპერაციულია. საზარდულის თიაქრის ნებისმიერი სახის დროს უპირველეს ყოვლისა ზიანდება საზარდულის არხის უკანა კედელი. თიაქრის სახეობისა და საზარდულის არხის ფურცლის ხასიათის მიხედვით რეციდივები 4-20%-ს შეადგენს.
რესურსები ინტერნეტში
კატეგორია:თიაქარი
Lasioglossum nigriceps
Lasioglossum nigriceps — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1880 წელს.
ვალიალის მუნიციპალიტეტი
ვალიალის მუნიციპალიტეტი (Valjala vald) — სასოფლო მუნიციპალიტეტი ესტონეთში, საარემაას მაზრაში.
რესურსები ინტერნეტში
კატეგორია:საარემაას მუნიციპალიტეტები
1447
თარიღი უცნობია
*
ესტონეთის მართლმადიდებელი სამოციქულო ეკლესია
ესტონეთის მართლმადიდებელი სამოციქულო ეკლესია (Eesti Apostlik-Õigeusu Kirik) — ესტონეთის ავტონომიური მართლმადიდებელი ეკლესია, რომელიც იმყოფება კონსტანტინოპოლის მართლმადიდებელი ეკლესიის იურისდიქციაში.
რესურსები ინტერნეტში
* კატეგორია:მართლმადიდებელი ეკლესიები
ზოია რუხაძე
ზოია მათეს ასული რუხაძე (დ. 10 მარტი, 1923 — გ. 10 აპრილი 1944, სიმფეროპოლი) — ქართველი პარტიზანი ქალი. მოსწავლე-იატაკქვეშელი, დიდი სამამულო ომის მონაწილე. გერმანელი ნაცისტების წინააღმდეგ სიმფეროპოლში მოქმედი კომკავშირული ორგანიზაციის აქტიური წევრი. გერმანელთა ყაზარმებზე აკრავდა სსრკ საინფორმაციო ბიუროს ცნობებს და ანტიფაშისტურ ფურცლებს, აგროვებდა სადაზვერვო ხასიათის ცნობებს მტრის დისლოკაციასა და მოძრაობებზე, მონაწილეობდა მნიშვნელოვანი იარაღ-საწყობების აფეთქებაში და სხვა.
1944 წლის 10 მარტს დააპატიმრეს გესტაპოს აგენტებმა. 21 წლის ახალგაზრდა ქალს საშინლად აწამებდნენ, მოითხოვდნენ მოკავშირე პარტიზანების გვარების გაცემას, მათი გეგმების გამხელას. თუმცა ზოია რუხაძე დუმდა. მოტეხეს ორივე ხელი, ამოთხარეს თვალები. ფაშისტებმა დასმულ შეკითხვებზე ვერცერთი პასუხი ვერ მიიღეს. ერთი თვის საშინელი წამების შემდეგ ზოია რუხაძე ჭაში ჩაახრჩვეს. რუხაძის გმირობაზე შეიქმნა კინოფილმი — ზოია რუხაძე (რეჟისორი დავით რონდელი). დაიწერა პოემა (იოსებ ნონეშვილი). რუხაძის ძეგლი დგას სიმფეროპოლსა და თბილისში.
რესურსები ინტერნეტში
კატეგორია:ქართველი პარტიზანები კატეგორია:დაბადებული 10 მარტი კატეგორია:დაბადებული 1923 კატეგორია:გარდაცვლილი 10 აპრილი კატეგორია:გარდაცვლილი 1944 კატეგორია:საბჭოთა კავშირის გმირები საქართველოდან კატეგორია:დიდი სამამულო ომის პარტიზანები კატეგორია:ყირიმის პარტიზანები
სანათლავი
სანათლავი, ბაპტისტერიუმი — 1. სათავსი, რომელშიც ხდება ნათლისღება. ქვეყნებში სანათლავი ხშირად განცალკავებით დგას, წარმოადგენს გუმბათით დაგვირგვინებულ, გეგმით მრგვალ ან რვაწახნაგა ნაგებობას. შუაში არის ემბაზი.
2. იგივეა, რაც ემბაზი.
ლიტერატურა
კატეგორია:საეკლესიო ნივთები
ვეტერჰორნი
ვეტერჰორნი (Wetterhorn) — მთა შვეიცარიის ალპებში, შვეიცარიაში. შედგება სამი განსხვავებული მწვერვალისგან, რომლებიც ერთმანეთის გვერდიგვერდ მდებარეობს: ვეტერჰორნი, მიტელჰორნი და როზენჰორნი.
მთა პირველად 1844 წლის 28 აგვისტოს დალაშქრეს.
რესურსები ინტერნეტში
კატეგორია:ალპები კატეგორია:შვეიცარიის მთები
კიბურა
კიბურა — ქართული აბორიგენული ვარდისფერყურძნიანი სასუფრე-საღვინე ვაზის ჯიში აჭარიდან.
ბოტანიკური აღწერა
ზრდასრული ფოთოლი საშუალოზე მცირე ზომისაა, მომრგვალო ან ოდნავ ოვალური, სამნაკვთიანი. ფოთლის ქვედა მხარე აბლაბუდისებრად საშუალოდაა შებუსული. ყვავილი ორსქესიანია. მტევანი — საშუალოზე მცირე ზომის, ცილინდრულ-კონუსური ფორმისა და საშუალო სიმკვრივის. მარცვალი საშუალო ზომისაა, მომრგვალო, მუქი ვარდისფერი. კანი სქელი და მვვრივი აქვს, ცვილისებრი ფიფქიო უხვად დაფარული. რბილობი საკმაოდ წვნიანი და ხორციანია, წვენი შეუფერავი, სასიამოვნო ტკბილი გემოთი.
იბურა საშუალო ზრდით გამოირჩევა. სავეგეტაციო პერიოდი კვირტის გაშლიდან სრულ სიმწიფემდე 188 დღეა. სრულ სიმწიფეში ოქტომბრის ბოლოს შედის. მტევნის საშუალო წონა 90 გრამია, საჰექტარო მოსავლიანობა კი — 5.5-6.0 ტონა. ყურძნის სრული სიმწიფის პერიოდში მისი შაქრიანობა აღწევს 17.4%-ს, ხოლო მჟავიანობა — 10.8 გ/ლ-ს.
კიბურა გამოიყენება სასუფრე ყურძნად და სუფრის მსუბუქი ვარდისფერი ღვინის დასამზადებლად.
ლიტერატურა
კატეგორია:აჭარის ვაზის ჯიშები კატეგორია:ვაზის ვარდისფერყურძნიანი საღვინე ქართული ჯიშები კატეგორია:ვაზის ვარდისფერყურძნიანი სასუფრე ქართული ჯიშები
ჰარი პოტერი და ფენიქსის ორდენი (საუნდტრეკი)
ჰარი პოტერი და ფენიქსის ორდენი — ალბომი, რომელშიც შეტანილია მუსიკა ამავე სახელწოდების ფილმიდან. მისი ავტორი არის კომპოზიტორი ნიკოლას ჰუპერი. ალბომი გამოვიდა 2007 წლის 10 ივლისს.
სიმღერების სია
ფილმის მოვლენების ქრონოლოგიის მიხედვით კომპოზიციები ასე განაწილდება:
სქოლიო
კატეგორია:2007 წლის საუნდტრეკები კატეგორია:Warner Bros. Records-ის საუნდტრეკები კატეგორია:ები-როუდის სტუდიებში ჩაწერილი ალბომები 05
ჭვინთა
ჭვინთა — სოფელი ახალციხის მუნიციპალიტეტში (ელიაწმინდის თემი), მდებარეობს მესხეთის ქედის სამხრეთ კალთაზე. ზღვის დონიდან 1500 მეტრი, ახალციხიდან 10 კილომეტრი. სოფელში დგას შუა საუკუნეების „ჯვრის ციხე“ და მონასტერი.
დემოგრაფია
2014 წლის აღწერის მონაცემებით სოფელში ცხოვრობს 241 ადამიანი.
სქოლიო
კატეგორია:ახალციხის მუნიციპალიტეტის სოფლები
მსოფლიოს II გუნდური ჩემპიონატი ჭადრაკში ქალთა შორის
1 - 12 სექტემბერი 2009 ნინბო ჩინეთი.
ტურნირის მსვლელობა
ტურნირის ფავორიტები ისევ ჩინელები, ქართველები, რუსები და უკრაინელები იყვნენ. ცუდი გუნდები არც პოლონელებსა და ამერიკელებს ჰყავდათ. ქართველებმა კარგად დაიწყეს და მეოთხე ტურის შემდეგ პოლონელებთნ ერთდ 7 ქულით ლიდერობდნენ ჩემპიონატს. მეხუთე - მეშვიდე ტურებში ქართველებმა ქულაც კი ვერ შემატეს აქტივს. ყველაფერი სომხებთან მოულოდნელი დამარცხებით დაიწყო, მერე დავთმეთ პრინციპული მატჩი რუსებთან და მეშვიდე ტურში საერთოდ გავნადგურდით ჩინელებთან. ბოლო ორი მატჩის მოგებამ სიტუაცია ვეღარ გამოასწორა. ქართველები 11 ქულით კვლავ მეოთხე ადგილზე გავიდნენ. პირველი - მესამე ადგილი 12-12 ქულით ჩინელებმა, რუსებმა და უკრაინელებმა გაინაწილეს. საერთოდ ტურნირს გამოკვეთილი ფავორიტი არ ჰყავდა და ხშირი იყო მოულოდნელი ანგარიშები. ამ მოულოდნელი შედეგებიდან აღსანიშნავია ინდოელთა გამარჯვებები რუსებთნ და ამერიკელებთან, ამერიკელებისა - ჩინელებთან, სომხების - ქართველებთან და პოლონელებთან. საერთოდ მარცხს ვერცერთი გუნდი ვერ გადაურჩა, ხოლო ჩემპიონი, ჩინეთის ნაკრები სულაც ორჯერ დამარცხდა.
ტექნიკური შედეგები
! style="background: #ddffdd;"|ა ! s! style="background: #ddffdd;"|გუნდები ! s! style="background: #ddffdd;"|1 ! s! style="background: #ddffdd;"|2 ! s! style="background: #ddffdd;"|3 ! s! style="background: #ddffdd;"|4 ! s! style="background: #ddffdd;"|5 ! s! style="background: #ddffdd;"|6 ! s! style="background: #ddffdd;"|7 ! s! style="background: #ddffdd;"|8 ! s! style="background: #ddffdd;"|9 ! s! style="background: #ddffdd;"|10 ! s! style="background: #ddffdd;"|მ ! s! style="background: #ddffdd;"|ფ ! s! style="background: #ddffdd;"|წ ! s! style="background: #ddffdd;"|ქ ! s! style="background: #ddffdd;"|ინ.ქ
ჩემპიონის შედეგებიმატჩების მიხედვით
! style="background: #ddffdd;"| ! s! style="background: #ddffdd;"| ! s! style="background: #ddffdd;"|🇷🇺 ! s! style="background: #ddffdd;"|🇵🇱 ! s! style="background: #ddffdd;"| ! s! style="background: #ddffdd;"|🇺🇦 ! s! style="background: #ddffdd;"|🇦🇲 ! s! style="background: #ddffdd;"| ! s! style="background: #ddffdd;"| ! s! style="background: #ddffdd;"|🇩🇪 ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|+ ! s! style="background: #ddffdd;"|= ! s! style="background: #ddffdd;"|-
პრიზიორთა შემადგენლობა და შედეგები
🇷🇺 ტატიანა კოსინცევა 4,5 (+1=5-1), ნადეჟდა კოსინცევა 6,5 (+4=5-0), ეკატერინა კოვალევსკაია 0,5 (+0=1-3), მარინა რომანკო 3 (+1=3-1), ვალენტინა გუნინა 6,5 (+6=1-1) 🇺🇦 ანა უშენინა 3,5 (+1=5-2), ნატალია ჟუკოვა 5,5 (+3=5-1), ინა გაპონენკო 5,5 (+5=3-1), მარინა მუზიჩუკი 1,5 (+1=1-2), ნატალია ზდებსკაია 4,5 (+2=5-0).
საუკეთესო პერფორმანსი
! style="background: #ddffdd;"|1 ! s! style="background: #ddffdd;"|მოჭადრაკე ! s! style="background: #ddffdd;"|ქვეყანა ! s! style="background: #ddffdd;"|ქულა
საუკეთესო შედეგები დაფების მიხედვით
! style="background: #ddffdd;"|პირველი დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მესამე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეოთხე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|სათადაროგო დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
საქართველოს ნაკრების მაჩვენებლები
! style="background: #ddffdd;"| ! s! style="background: #ddffdd;"| ! s! style="background: #ddffdd;"|🇨🇳 -2 ! s! style="background: #ddffdd;"|🇺🇦 ! s! style="background: #ddffdd;"|🇮🇳 ! s! style="background: #ddffdd;"|🇦🇲 ! s! style="background: #ddffdd;"|🇷🇺 ! s! style="background: #ddffdd;"|🇨🇳 ! s! style="background: #ddffdd;"|🇺🇸 ! s! style="background: #ddffdd;"|🇵🇱 ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|+ ! s! style="background: #ddffdd;"|= ! s! style="background: #ddffdd;"|-
კატეგორია:მსოფლიო გუნდური ჩემპიონატი ჭადრაკში ქალთა შორის
რუბი
რუბი — მაღალი დონის დინამიკური, ობიექტზე ორიენტირებული ენა პროგრამირებაში. მან განსაკუთრებული პოპულარობა მოიპოვა ვებ-პროგრამირების კარკასის–„რეილზის“–შექმნის შემდეგ.
რუბის ძირითად პარადიგმას წარმოადგენს კლასებზე დაფუძნებული ობიექტ ორიენტირებული პროგრამირება შეტყობინებათა გადაცემის მექანიზმით (Class-based OOP via the message passing). ეს კი, შედეგად იძლევა, რომ: